نثار احمد فاروقی

نثار احمد فاروقی : (جون 1934 - 2004) ایک مشہور سکالر اور صوفی علوم کے ماہر تھے۔ ان کی 50 ادبی تخلیقات اور 700 مضامین ہیں۔

 ابتدائی زندگی 
فاروقی اتر پردیش کے شہر امروہہ میں پیدا ہوئے۔ والد تسلیم احمد اور والدہ میمونہ خاتون تھیں، ان کی اولاد میں سے بڑے تھے۔ ان کے خاندان کا شجرہ 41 ویں پشت سے خلیفہ دوم حضرت عمر فاروق سے جا ملتا تھا۔ اسی طرح 22 ویں پشت سے حضرت بابا فرید گنج شکر سے بھی جا ملتا ہے۔.

 تعلیم 
فاروقی اپنے نانا اور مامو سے عربی، فارسی، اردو اور اسلامی تعلیمات گھر پر ہی سیکھے۔ وہ پھر حیدرآباد (دکن) گئے، پھر علی گڑھ میں تعلیم حاصل کی۔ چند مہینے جامعہ علی گڑھ میں اردو کی تعلیم بھی کی۔ پھر عربی میں یم اے کیا۔ پی۔ ایچ۔ ڈی۔ ابتدائی مسلم تاریخ سازی پر جامعہ دہلی سے کیا۔ جامعہ دہلی میں جدیدی عربی کی تدریس کے لیے فائز کیے گئے۔ پھر عربی شعبہ کے صدر بھی منتخب ہوئے۔ 2002 میں موظف ہوئے۔ ان کو فارسی اور عربی زبان کی خدمات کے لیے کئی اعزازات سے نوازا گیا۔ فاروقی صاحب پنجابی، انگریزی، ہندی، اردو زبانوں میں بھی ماہر مانے جاتے ہیں۔

1983 میں جناب زیل سنگھ صدر ہند کے ہاتھوں سند سے بھی نوازا گیا۔

 پیشہ ورانہ سفر 
 لکچرر، دہلی یونیورسٹی، 1964—1966
 عربی لکچرر، دہلی کالج، 1966—1977
 جامعہ دہلی میں ریڈر برائے جدید عربی۔ 1977—1985
 پروفیسر اور صدر شعبہ عربی، جامعہ دہلی۔ 1985—2001

 محاصل اور اعزازات 
 عالمی فروغِ اردو ادب ایوارڈ - 2004، دوحہ (قطر) Nisar Ahmad Farooqui – Meri Nazar Mein by حکیم سید ظل الرحمن, Majlis Farough-e Urdu Adab on the Occasion of 9th Aalami Farough-e Urdu Adab Award and 7th Salim Jafri International Award, Doha (Qatar), 16 September 2004
 اردو اکادمی دہلی ایوارڈ برائے تحقیق (1982)
 مولانا ابوالکلام آزاد ایوارڈ، اتر پردیش اردو اکیڈمی (1995)
 قاضی عبد الودود ایوارڈ برائے تحقیق، بہار اردو اکیڈمی
 نقوش ایوارڈ برائے تحقیق (1987) پاکستان
 میکش اکبرآبادی ایوارڈ، آگرہ
 افتخارِ میر ایوارڈ، میر اکیڈمی، لکھنؤ

 خاندان 
آپ کی زوجہ رضیہ فاروقی ہیں۔ ان کی چار اولاد، دو فرزند نجم الھادی اور نذرالھادی اور دو دختر شمیسہ اور بسیمہ۔ فاروقی صاحب کا انتقال 28 نومبر 2004 کو ہوا۔ آخری ایام میں مریض رہے۔ ان کی تدفین امروہہ میں ہوئی۔ ان کی زوجہ 6 جون 2008 دہرہ دون میں انتقال کر گئیں۔

 سماجی خدمات 
فاروقی صاحب قومی کونسل برائے فروغ اردو زبان کے تعاون اور اشتراک سے امروہہ میں، خطاطی پروگرام کے دو مراکز برائے مرد و خواتین الگ الگ قائم کیے اور ساتھ ساتھ ایک کمپیوٹر سینٹر بھی قائم کر اردو روایات کو بحال رکھا۔

 حوالہ جات 

زمرہ:1934ء کی پیدائشیں
زمرہ:2004ء کی وفیات
زمرہ:اساتذہ بھارتی تعلیم گاہیں
زمرہ:بھارتی مسلم شخصیات
زمرہ:فاضل جامعہ دہلی
زمرہ:دہلی یونیورسٹی کا تدریسی عملہ
زمرہ:بیسویں صدی کے اردو مصنفین
زمرہ:ماہر عربیات
زمرہ:ہندوستانی صوفیا
زمرہ:بھارتی علمائے اسلام
زمرہ:اردو کے ماہر لسانیات
زمرہ:امروہہ کی شخصیات
زمرہ:بھارت کے اردو مصنفین